CELEX: E2007C0154
Language: hu
Date: 2007-05-03 00:00:00
Title: Az EFTA Felügyeleti Hatóság határozata 154/07/COL ( 2007. május 3. ) az állami támogatások eljárásjogi és anyagi jogi szabályainak hatvanharmadik módosításáról

19.3.2009   
            
            
               HU
            
            
               Az Európai Unió Hivatalos Lapja
            
            
               L 73/23
            
         
      AZ EFTA FELÜGYELETI HATÓSÁG HATÁROZATA
   
   154/07/COL
   (2007. május 3.)
   az állami támogatások eljárásjogi és anyagi jogi szabályainak hatvanharmadik módosításáról
   AZ EFTA FELÜGYELETI HATÓSÁG (1),
   TEKINTETTEL az Európai Gazdasági Térségről szóló megállapodásra (2) és különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra (3) és különösen annak 24. cikkére és 5. cikke (2) bekezdésének b) pontjára,
   MIVEL a felügyeleti és bírósági megállapodás 24. cikke értelmében a Hatóság érvényt szerez az EGT-megállapodás állami támogatásra vonatkozó rendelkezéseinek,
   MIVEL a felügyeleti és bírósági megállapodás 5. cikke (2) bekezdésének b) pontja értelmében a Hatóság közleményeket vagy iránymutatást ad ki az EGT-megállapodásban foglalt kérdésekről, ha ez utóbbi megállapodás vagy a felügyeleti és bírósági megállapodás erről kifejezetten rendelkezik, illetve ha a Hatóság ezt szükségesnek ítéli,
   EMLÉKEZTETVE az állami támogatás terén a Hatóság által 1994. január 19-én elfogadott eljárásjogi és anyagi jogi szabályokra (4),
   MIVEL az állami támogatásokról szóló iránymutatásnak a határozatok közzétételére vonatkozó 9. fejezete a felügyeleti és bírósági megállapodás 3. jegyzőkönyvének módosítása folytán hatályát vesztette (5),
   MIVEL a Hatóság 195/04/COL határozatának (6) elfogadásával az állami támogatásokról szóló iránymutatás alábbi, eljárási rendelkezései a meglévő támogatások és a tervezett új támogatások értékelésének szempontjából hatályukat vesztették:
   
               —
            
            
               Az állami támogatásokról szóló iránymutatás 11. fejezete: A gyorsított engedélyezési eljárás alkalmazásának feltételei
            
         
               —
            
            
               Az állami támogatásokról szóló iránymutatás 13. fejezete: A különböző célú támogatások halmozásának eseteire alkalmazandó szabályok
            
         
               —
            
            
               Az állami támogatásokról szóló iránymutatás I. melléklete: Az EFTA Felügyeleti Hatóságnak bejelentett állami támogatásokkal kapcsolatban nyújtandó információk köre (7)
               
            
         
               —
            
            
               Az állami támogatásokról szóló iránymutatás II. melléklete: A gyorsított engedélyezési eljárás alkalmazásáról szóló bejelentés
            
         
               —
            
            
               Az állami támogatásokról szóló iránymutatás III. melléklete: A részletes éves jelentés formátuma
            
         
               —
            
            
               Az állami támogatásokról szóló iránymutatás IV. melléklete: Az egyszerűsített éves jelentés formátuma
            
         
               —
            
            
               Az állami támogatásokról szóló iránymutatás XIII. melléklete: A nagyberuházási projektekre nyújtott jelenlegi regionális támogatás multiszektorális keretrendszere szerinti egységes bejelentési formanyomtatvány (8)
               
            
         
               —
            
            
               Az állami támogatásokról szóló iránymutatás XIV. melléklete: Az egyedi szerkezetátalakítási támogatások bejelentési formanyomtatványa
            
         
               —
            
            
               Az állami támogatásokról szóló iránymutatás XV. melléklete: A megmentési támogatások bejelentési formanyomtatványa
            
         
               —
            
            
               Az állami támogatásokról szóló iránymutatás XVI. melléklete: A felügyeleti és bírósági megállapodás 3. jegyzőkönyve 1. cikkének (3) bekezdése értelmében a környezetvédelmi célú támogatások bejelentésekor rendszerint nyújtandó további információk,
            
         MIVEL a Hatóság 85/06/COL határozatával (9) a regionális támogatások vonatkozásában új iránymutatást fogadott el, és ezt követően az állami támogatásokról szóló iránymutatás alábbi fejezetei a tervezett új támogatások értékelésének szempontjából hatályukat vesztették:
   
               —
            
            
               Az állami támogatásokról szóló iránymutatás 25. fejezete: Nemzeti regionális támogatások
            
         
               —
            
            
               Az állami támogatásokról szóló iránymutatás 25A. fejezete: A nemzeti regionális támogatásokról szóló iránymutatás felülvizsgálata a 2007. január 1. utáni időszak vonatkozásában
            
         
               —
            
            
               Az állami támogatásokról szóló iránymutatás 26A. fejezete: A nagyberuházási projektekhez nyújtott regionális támogatás multiszektorális keretrendszere, immár a regionális támogatásokról szóló új iránymutatásba építve
            
         
               —
            
            
               Az állami támogatásokról szóló iránymutatás X. melléklete: A beruházási támogatások nettó támogatástartalma
            
         
               —
            
            
               Az állami támogatásokról szóló iránymutatás XI. melléklete: A népsűrűségi kritérium alapján a 61. cikk (3) bekezdésének c) pontja szerint mentességre jogosult régiókban a szállítási többletköltségek ellentételezéséhez nyújtott támogatások
            
         
               —
            
            
               Az állami támogatásokról szóló iránymutatás XII. melléklete: A 61. cikk (3) bekezdésének c) pontjában szabályozott mentesség esetében a népsűrűség felső határainak meghatározására alkalmazott módszer,
            
         MIVEL szükséges felülvizsgálni az alábbi anyagi jogi, állami támogatásokra vonatkozó szabályokat (10):
   
               —
            
            
               A Hatóság 313/06/COL határozatának (11) elfogadását követően az „Állami támogatás és kockázati tőke” című 10A. fejezet helyébe a „Kis- és középvállalkozások kockázatitőke-befektetéseinek ösztönzésére nyújtott állami támogatások” című 10B. fejezet lépett.
            
         
               —
            
            
               Az állami támogatásokról szóló iránymutatás „Az ESZAK körén kívül eső acélipar számára nyújtott támogatás” című 24. fejezete hatályát vesztette a Hatóság 263/02/COL határozatának (12) elfogadásával, amely bevezette „A nagyberuházási projektekre nyújtott regionális támogatás multiszektorális keretrendszere” című 26A. fejezetet.
            
         
               —
            
            
               Az állami támogatásokról szóló iránymutatás (13)„Általános befektetési támogatási programok” című 29. fejezetének csak az EGT-megállapodás elfogadásával összefüggésben volt jelentősége.
            
         
               —
            
            
               Az állami támogatásokról szóló iránymutatás „A kkv-k számára nyújtott támogatásoknak a társaság mérete és elhelyezkedése szerint jóváhagyható mértéke” című V. melléklete aktualitását vesztette, tehát nem alkalmazható,
            
         MIVEL kívánatos, hogy az állami támogatásokról szóló iránymutatás felülvizsgálatának folyamata során belefoglalják az Európai Közösségek Bizottságának a jogellenes állami támogatások értékelésére alkalmazandó szabályok meghatározásáról szóló közleményét (14) – annak ellenére, hogy a Hatóság már eddig is több alkalommal hivatkozott rá,
   MIVEL ez a közlemény az Európai Gazdasági Térséget is érinti,
   MIVEL az EGT állami támogatási szabályainak egységes alkalmazását az Európai Gazdasági Térség egész területén biztosítani kell,
   MIVEL az EGT-megállapodáshoz csatolt XV. melléklet végén szereplő „ÁLTALÁNOS MEGJEGYZÉSEK” cím II. pontja értelmében a Hatóság a Bizottsággal folytatott konzultációt követően elfogadja az Európai Bizottság által elfogadott jogi aktusoknak megfelelő jogi aktusokat,
   KÖVETVE az Európai Bizottsággal folytatott konzultációt,
   EMLÉKEZTETVE, hogy a Hatóság az EFTA-államok közül Izlanddal, Liechtensteinnel és Norvégiával 2007. március 29-én konzultált e kérdésben,
   ELFOGADTA EZT A HATÁROZATOT:
   1. cikk
   Az állami támogatásokról szóló iránymutatás úgy módosul, hogy törlik a 9., 10A., 11., 13., 24., 25., 25A., 26A. és 29. fejezetet, valamint (az I. melléklet panaszokról szóló III. része kivételével) az I–V. és a X–XVI. mellékletet.
   Az I. melléklet III. részét, valamint a VIII. és IX. mellékletet az állami támogatásokról szóló iránymutatás panaszokról szóló fejezete (a feltételezett jogellenes állami támogatásokra vonatkozó panaszok benyújtásához kitöltendő formanyomtatvány), a tengeri szállításhoz nyújtandó állami támogatásokról szóló fejezete, illetve a rövid lejáratú exporthitel-biztosításról szóló fejezete szövegének végéhez csatolják.
   Az összes törölt fejezet és melléklet listáját e határozat I. melléklete tartalmazza.
   2. cikk
   Az állami támogatásokról szóló iránymutatás továbbá új, a jogellenes állami támogatások értékelésére alkalmazandó szabályokról szóló fejezet bevezetésével módosul. Az új fejezet e határozat II. mellékletében található.
   3. cikk
   Az állami támogatásokról szóló iránymutatás fejezetei nincsenek megszámozva. Az iránymutatás új felépítését tájékoztatásul a határozat III. melléklete ismerteti.
   Ennek megfelelően frissítik az állami támogatásokról szóló iránymutatás szövegét is. A még meglévő fejezetekre történő hivatkozás során nem említik a fejezetek számát, csak az iránymutatás címét. A törölt fejezetekre történő hivatkozás során a korábbi fejezet számát megtartják (15).
   4. cikk
   Az EFTA-államokat levélben értesítik, csatolva e határozat egy másolatát, valamint a mellékleteket.
   5. cikk
   Az Európai Bizottságot – az EGT-megállapodás 27. jegyzőkönyve d) pontjának megfelelően – e határozat és mellékletei másolatának megküldésével tájékoztatják.
   6. cikk
   A határozatot I–III. mellékletével együtt az Európai Unió Hivatalos Lapjának EGT-re vonatkozó részében, illetve EGT-kiegészítésében teszik közzé.
   7. cikk
   Csak az angol nyelvű szöveg hiteles.
   
      Kelt Brüsszelben, 2007. május 3-án.
      
         
            az EFTA Felügyeleti Hatóság részéről
         
         Bjørn T. GRYDELAND
         
         
            elnök
         
         Kurt JAEGER
         
         
            testületi tag
         
      
   
   
      (1)  A továbbiakban: a Hatóság.
   
      (2)  A továbbiakban: EGT-megállapodás.
   
      (3)  A továbbiakban: felügyeleti és bírósági megállapodás.
   
      (4)  Az EFTA Felügyeleti Hatóság által 1994. január 19-én elfogadott és közzétett, az EGT-megállapodás 61. és 62. cikkének, valamint a felügyeleti és bírósági megállapodás 3. jegyzőkönyve 1. cikkének alkalmazására és értelmezésére vonatkozó iránymutatások (HL L 231., 1994.9.3, 1. o.) és 32. EGT-kiegészítés, 1994.9.3.). Az iránymutatást legutóbb 2007. február 7-én a 14/07/COL, még nem közzétett határozattal módosították. A továbbiakban: az állami támogatásokról szóló iránymutatás. Az állami támogatásokról szóló iránymutatás megtalálható a Hatóság honlapján.
   
      (5)  Az EFTA-államok 2001. december 10-én aláírt megállapodása a 3. jegyzőkönyv módosításáról (hatálybalépés időpontja: 2003. augusztus 28.).
   
      (6)  Az EFTA-államok közötti, Felügyeleti Hatóság és Bíróság létrehozásáról szóló megállapodás 3. jegyzőkönyve II. részének 27. cikkében említett végrehajtási rendelkezésekről szóló, 2004. július 14-i 195/04/COL határozat (HL L 139., 2006.5.25., 37. o.).
   
      (7)  A panaszok bejelentésére szolgáló formanyomtatványt tartalmazó III. szakasz kivételével.
   
      (8)  A regionális támogatások esetében új bejelentési formanyomtatványokat fogadtak el a Hatóság az EFTA-államok közötti, Felügyeleti Hatóság és Bíróság létrehozásáról szóló megállapodás 3. jegyzőkönyve II. részének 27. cikkében említett végrehajtási rendelkezésekről szóló 195/04/COL testületi határozatnak az állami támogatások bejelentésére szolgáló egységes formanyomtatvány tekintetében történő módosításáról szóló, 2006. december 13-i 387/06/COL határozatában (az Európai Unió Hivatalos Lapjának EGT-re vonatkozó részében, illetve EGT-kiegészítésében még nem tették közzé).
   
      (9)  Az EFTA Felügyeleti Hatóság 2006. április 6-i, az állami támogatások anyagi jogi és eljárásjogi szabályainak A 2007–2013 közötti időszakra vonatkozó regionális támogatás című új, 25.B. fejezet bevezetésével történő ötvenhatodik módosításáról szóló határozata, amelyet még nem tettek közzé. Megtalálható a Hatóság honlapján.
   
      (10)  Ezek a szabályok a tervezett új támogatások megítélésére/értékelésére nem alkalmazhatóak.
   
      (11)  AZ EFTA Felügyeleti Hatóság 313/06/COL határozata az állami támogatások anyagi jogi és eljárásjogi szabályainak új 10.B fejezet: „Kis- és középvállalkozásokba történő kockázatitőke-befektetések előmozdítását célzó állami támogatások” bevezetésével történő ötvenkilencedik módosításáról. Megtalálható a Hatóság honlapján.
   
      (12)  Az EFTA Felügyeleti Hatóság 2002. december 18-i, 263/02/COL határozata az állami támogatások anyagi jogi és eljárásjogi szabályainak új, 26A., „A nagyberuházási projektek regionális támogatásának több ágazatot érintő keretrendszere” című fejezet bevezetésével történő harminchatodik módosításáról (HL L 139., 2006.5.25., 8. o.).
   
      (13)  Az 1994-ben keletkezett dokumentum megállapítja, hogy az általános befektetési támogatási programok összeegyeztethetetlenek az EGT-megállapodás működésével. Előfordulhat, hogy egyes EFTA-államok annak ellenére még mindig alkalmaznak ilyen programokat, hogy – az EGT-megállapodásból eredő kötelezettségeik teljesítésének biztosításához szükséges valamennyi megfelelő intézkedés meghozatalának általános kötelezettsége (3. cikk) értelmében – az EFTA-államoknak már összhangba kellett volna hozni e programokat az EGT-megállapodással. A dokumentum tehát megállapítja azokat a szabályokat, amelyek értelmében a fenti programok alkalmazásának egyedi eseteit be kell jelenteni. Részben utal a Bizottság által a tagállamoknak megküldött, 1979. szeptember 14-én kelt, SG(79) D/10478 számú levélre, amelyet a XV. melléklet 32. pontjaként foglaltak be az EGT-megállapodásba.
   
      (14)  HL C 119., 2002.5.22., 22. o.
   
      (15)  Az állami támogatásokról szóló iránymutatások egységes szerkezetbe foglalt változata megtalálható a Hatóság honlapján: http://www.eftasurv.int/
   
      I. MELLÉKLET
      A. RÉSZ –   AZ ÁLLAMI TÁMOGATÁSOKRÓL SZÓLÓ IRÁNYMUTATÁSBÓL TÖRÖLT FEJEZETEK
      
                  Cím
               
               
                  Fejezet száma
               
            
                  A határozatok közzététele
               
               
                  9.
               
            
                  Állami támogatás és kockázatitőke-befektetés
               
               
                  10A. (1)
                  
               
            
                  A gyorsított engedélyezési eljárás alkalmazásának feltételei
               
               
                  11.
               
            
                  A különböző célú támogatások halmozásának eseteire alkalmazandó szabályok
               
               
                  13.
               
            
                  Az ESZAK körén kívül eső acéliparok számára nyújtott támogatás
               
               
                  24.
               
            
                  Nemzeti regionális támogatás
               
               
                  25. (1)
                  
               
            
                  A nemzeti regionális támogatásokról szóló iránymutatások 2007. január 1. utáni időszakra vonatkozó felülvizsgálata
               
               
                  25A. (1)
                  
               
            
                  A nagyberuházási projektekhez nyújtott regionális támogatás multiszektorális keretrendszere
               
               
                  26A. (1)
                  
               
            
                  Általános befektetési támogatási programok
               
               
                  29.
               
            B. RÉSZ –   AZ ÁLLAMI TÁMOGATÁSOKRÓL SZÓLÓ IRÁNYMUTATÁSBÓL TÖRÖLT MELLÉKLETEK
      Törölték (az I. melléklet panaszokról szóló III. része kivételével) az I–V. és X–XVI. mellékletet.
      Az I. melléklet III. részét, valamint a VIII. és IX. mellékletet az állami támogatásokról szóló iránymutatás vonatkozó fejezetei (a panaszokról szóló fejezet – a feltételezett jogellenes állami támogatásokra vonatkozó panaszok benyújtásához kitöltendő formanyomtatvány, a tengeri szállításhoz nyújtandó állami támogatásokról szóló fejezet, illetve a rövid lejáratú exporthitel-biztosításról szóló fejezet) szövegének végére építik be.
      
         (1)  E fejezeteknek a jogszerűtlenül nyújtott állami támogatások értékelésében továbbra is jelentősége van, ezért ezentúl is megtalálhatóak a Hatóság honlapján (törölt fejezetek listája).
   
   
      II. MELLÉKLET
      AZ ÁLLAMI TÁMOGATÁSOKRÓL SZÓLÓ IRÁNYMUTATÁS ÚJ FEJEZETE
      A JOGELLENES ÁLLAMI TÁMOGATÁSOK ÉRTÉKELÉSÉRE ALKALMAZANDÓ SZABÁLYOK
      Az évek során az EFTA Felügyeleti Hatóság (a továbbiakban: Hatóság) által elfogadott több eszköz is tartalmaz olyan értelmű rendelkezéseket, miszerint a jogellenes állami támogatásokat – azaz a felügyeleti és bírósági megállapodás (1) 3. jegyzőkönyve I. része 1. cikke (3) bekezdésének megsértésével megvalósított támogatásokat – a támogatás nyújtásának idején hatályos szövegeknek megfelelően értékelik. Ez vonatkozik például a Hatóság állami támogatásokról szóló iránymutatásának a környezetvédelem állami támogatásáról szóló fejezetére is.
      Az átláthatóság és jogbiztonság érdekében a Hatóság tájékoztatja az EFTA-államokat és a harmadik feleket, hogy úgy határozott: valamennyi eszköz tekintetében továbbra is ugyanezt a szabályt alkalmazza, amikor mérlegelési jogkörét gyakorolva értékeli, vajon az állami támogatások összeegyeztethetőek-e az EGT-megállapodás működésével. A Hatóság tehát mindig a támogatás nyújtásának idején hatályos valamennyi eszközben lefektetett érdemi kritériumokkal összhangban értékeli, vajon a jogellenes állami támogatás összeegyeztethető-e az EGT-megállapodás működésével.
      Ez azonban nem sérti a Hatóságnak a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló iránymutatásának részletesebb szabályait.
      Nem sérti az állami támogatások terén elfogadott, az EGT-megállapodásba beépített jogi aktusok értelmezését sem.
      
         (1)  Az EFTA-államok közötti, Felügyeleti Hatóság és Bíróság létrehozásáról szóló megállapodás, a továbbiakban felügyeleti és bírósági megállapodás.
   
   
      III. MELLÉKLET
      AZ ÁLLAMI TÁMOGATÁSOKRÓL SZÓLÓ IRÁNYMUTATÁS ÚJ SZERKEZETE
      
                  Cím
               
               
                  Korábbi fejezet
               
            
                  Módosítások
               
            
                  Tartalomjegyzék
               
            I. rész:   Előszó
               
            
                  Bevezetés
               
               
                  1.
               
            
                  Jogalap és általános rendelkezések
               
               
                  2.
               
            II. rész:   Eljárási szabályok
               
            
                  A jogellenes állami támogatások értékelésére alkalmazandó szabályok
               
               
                   
               
            
                  A nemzeti bíróságok és az EFTA Felügyeleti Hatóság között az állami támogatások terén folytatott együttműködés
               
               
                  9A.
               
            
                  Panaszok –a feltételezett jogellenes állami támogatásokra vonatkozó panaszok benyújtásához kitöltendő formanyomtatvány
               
               
                  9B.
               
            
                  Az állami támogatásokra vonatkozó határozatokkal kapcsolatos szakmai titoktartás
               
               
                  9C.
               
            III. rész:   A horizontális támogatásra vonatkozó szabályok
               
            
                  Mikro-, kis-és középvállalkozásoknak (kkv-k) nyújtott támogatások
               
               
                  10.
               
            
                  A 2007–2013 közötti időszakra vonatozó nemzeti regionális támogatások
               
               
                  25B.
               
            
                  A kis-és középvállalkozásokba történő kockázatitőke-befektetések ösztönzésére szolgáló állami támogatás
               
               
                  10B.
               
            
                  Kutatás-fejlesztési és innovációs támogatás
               
               
                  14.
               
            
                  Környezetvédelmi támogatás
               
               
                  15.
               
            
                  A nehézséggel küzdő vállalkozások megmentésére és szerkezetátalakítására nyújtott támogatás
               
               
                  16.
               
            IV. rész:   Ágazatspecifikus szabályok
               
            
                  Az átállási költségekhez kötődő állami támogatás értékelésének módszertana
               
               
                  21.
               
            
                  Megmentési és szerkezetátalakítási, valamint bezárási támogatás az acéliparnak
               
               
                  22.
               
            
                  Tengeri szállítás támogatása
               
               
                  24A.
               
            
                  Hajógyártáshoz nyújtott állami támogatás
               
               
                  24B.
               
            
                  Az állami támogatásokra vonatkozó szabályok alkalmazása a közszolgálati műsorszolgáltatásra
               
               
                  24C.
               
            
                  A légi közlekedési ágazat számára nyújtott támogatás
               
               
                  30.
               
            
                  A repülőterek finanszírozása és a regionális repülőterekről közlekedő légitársaságoknak nyújtott indulási célú állami támogatás
               
               
                  30A.
               
            
                  A hajógyártás számára fejlődő országnak fejlesztési segély keretében nyújtott támogatás
               
               
                  31.
               
            V. rész:   Különleges támogatási eszközök
               
            
                  Állami garanciák
               
               
                  17.
               
            
                  Rövid lejáratú exporthitel-biztosítás
               
               
                  17A.
               
            
                  Az állami támogatásokra vonatkozó szabályok alkalmazása a közvetlen vállalati adóztatással kapcsolatos intézkedésekre
               
               
                  17B.
               
            
                  A hatóságok általi földterület-és épületértékesítés állami támogatási elemeiről
               
               
                  18B.
               
            VI. rész:   Az állami tulajdonú vállalkozásokra vonatkozó szabályok, valamint az állami vállalatoknak és általános gazdasági érdekű szolgáltatásoknak nyújtott támogatások
               
            
                  Közszolgálati ellentételezés formájában nyújtott állami támogatás
               
               
                  18C.
               
            
                  Hatóságok tulajdonai
               
               
                  19.
               
            
                  Az állami támogatásokra vonatkozó rendelkezések alkalmazása a feldolgozóiparban működő közvállalkozásokra
               
               
                  20.
               
            VII. rész:   Egyéb
               
            
                  A nemzeti valuták és az euro közötti átváltás
               
               
                  33.
               
            
                  A jogellenes támogatások behajtására alkalmazandó referenciaráták, diszkontráták és kamatlábak
               
               
                  34.